b'\n_START_ARTICLE_\nJennifer Lawrence\n_START_SECTION_\nZgodnje \xc5\xbeivljenje\n_START_PARAGRAPH_\nJennifer Shrader Lawrence se je rodila v in bila vzgojena v Louisvilleu, Kentucky, Zdru\xc5\xbeene dr\xc5\xbeave Amerike. Ima dva starej\xc5\xa1a brata, Benjamina in Blaina. Benjamin je poro\xc4\x8den z Meredith, s katero imata sina Davida, Blaine pa je poro\xc4\x8den s Carson Massler. Njena mama, Karen (roj. Koch), vodi otro\xc5\xa1ki poletni tabor, njen o\xc4\x8de, Gary Lawrence, pa je v\xc4\x8dasih vodil gradbeno podjetje Lawrence & Associates. Pogosto je igrala v lokalnem gledali\xc5\xa1\xc4\x8du in pri \xc5\xa1tirinajstih letih se je odlo\xc4\x8dila, da bo postala igralka. Star\xc5\xa1e je prepri\xc4\x8dala, da jo odpeljejo v New York City, kjer si je poiskala agenta. Preden je uspela v Hollywoodu, je hodila na srednjo \xc5\xa1olo Kammerer. Da bi se osredoto\xc4\x8dila na igralsko kariero, je maturirala dve leti prej, in sicer s povpre\xc4\x8djem 3,9. Med odra\xc5\xa1\xc4\x8danjem je pogosto delala kot asistentka medicinske sestre v poletnem taboru svoje mame.\n_START_SECTION_\n2006\xe2\x80\x932009: Zgodnja dela\n_START_PARAGRAPH_\nJennifer Lawrence ni nikoli hodila na u\xc4\x8dne ure igranja. Z igranjem je pri\xc4\x8dela, ko je dobila vlogo v TBS-jevi komi\xc4\x8dni televizijski seriji The Bill Engvall Show; zaigrala je najstarej\xc5\xa1o h\xc4\x8der Lauren Pearson. Serijo, ki se odvija v predmestju Denverja in govori o \xc5\xbeivljenju Billa Pearsona (zaigral ga je Bill Engvall), dru\xc5\xbeinskega psihologa, ki ima sam dru\xc5\xbeino, potrebno pomo\xc4\x8di, sta napisala in ustvarila Bill Engvall in Michael Leeson. Serijo so pri\xc4\x8deli predvajati septembra 2006 in prenehali predvajati leta 2009, po treh sezonah. Za svoj nastop v seriji je Jennifer Lawrence prejela nagrado Young Artist Award v kategoriji za \xc2\xbbizstopajo\xc4\x8do mlado igralko v televizijski seriji\xc2\xab._NEWLINE_Poleg tega je Jennifer Lawrence tudi zaigrala manj\xc5\xa1e vloge v epizodah televizijskih serij The Devil You Know, Pod lupo pravice, Medij in Monk._NEWLINE_Leta 2008 je Jennifer Lawrence dobila manj\xc5\xa1o vlogo, vlogo Tiff, v filmu Garden Party, ki ga je re\xc5\xbeiral Jason Freeland. Istega leta se je pojavila v re\xc5\xbeiserskem prvencu Guillerma Arriage, filmu The Burning Plain poleg Charlize Theron and Kim Basinger. Njen nastop ji je na tistoletnem bene\xc5\xa1kem filmskem festivalu prislu\xc5\xbeil nagrado Marcella Mastroiannija v kategoriji za \xc2\xbbnajbolj\xc5\xa1o vzhajajo\xc4\x8do mlado igralko\xc2\xab._NEWLINE_Istega leta, leta 2008, je Jennifer Lawrence zaigrala glavno vlogo v filmskem prvencu Lori Petty, dru\xc5\xbeinski drami The Poker House, kjer je poleg Selme Blair in Chlo\xc3\xab Moretz zaigrala Agnes, mlado dekle, \xc5\xbertev zlorabe. Za to vlogo je bila nagrajena z nagrado losangele\xc5\xa1kega filmskega festivala v kategoriji za \xc2\xbbizstopajo\xc4\x8di nastop\xc2\xab. Leta 2009 se je pojavila v videospotu za pesem \xc2\xbbThe Mess I Made\xc2\xab\xc2\xa0glasbene skupine Parachute z njihovega albuma Losing Sleep.\n_START_SECTION_\n2010 - danes: Preboj in Igre lakote\n_START_PARAGRAPH_\nZa vlogo, s katero je Jennifer Lawrence do\xc5\xbeivela svoj preboj, se najve\xc4\x8dkrat smatra njeno vlogo v filmu Debre Granik v filmu Na sledi o\xc4\x8detu, ki je na filmskem festivalu Sundance leta 2010 prejel nagrado za najbolj\xc5\xa1i film. V filmu je odigrala vlogo Ree Dolly, sedemnajstletnice iz ozar\xc5\xa1kega pogorja, ki mora po izginotju svojega o\xc4\x8deta poskrbeti za svojo du\xc5\xa1evno bolno mater in mlaj\xc5\xa1ega brata ter sestro. Ree odkrije, da je o\xc4\x8de, preden je izginil, njihovo hi\xc5\xa1o zastavil kot var\xc5\xa1\xc4\x8dino zase, sedaj pa dru\xc5\xbeini grozi, da se bo morala izseliti. Njen nastop v filmu so razni filmsi kritiki zelo hvalili. David Denby iz revije The New Yorker je napisal, da si \xc2\xbbfilma ne sploh ne predstavljam z nekom manj karizmati\xc4\x8dnim v vlogi Ree.\xc2\xab Tudi Peter Travers iz revije Rolling Stone jo je zelo pohvalil in napisal, da je \xc2\xbbnjen nastop ve\xc4\x8d kot samo igranje, je prava nevihta. O\xc4\x8di Jennifer Lawrence so zemljevid tistega, kar skrbi Ree\xc2\xab. Jennifer Lawrence je bila za svoj nastop v tem filmu nagrajena z nagrado National Board of Review Award v kategoriji za \xc2\xbbnajbolj\xc5\xa1i prebojni nastop\xc2\xab. 25. januarja 2011 je bila nominirana tudi za oskarja v kategoriji za \xc2\xbbnajbolj\xc5\xa1o igralko\xc2\xab, s \xc4\x8dimer je postala druga najmlaj\xc5\xa1a igralka, kar jih je bilo kdaj nominiranih za oskarja v tej kategoriji; za to vlogo je bila med drugim nominirana tudi za nagrade, kot so zlati globus, Screen Actors Guild Award, Independent Spirit Award in Satellite Award._NEWLINE_Jennifer Lawrence je leta 2009 posnela film Bober, \xc4\x8drno komedijo z Jodie Foster in Melom Gibsonom; zaradi kontroverznosti v zvezi z Melom Gibsonom so film izdali nekoliko kasneje kot predvideno, \xc5\xa1ele 6. maja 2011. Poleg tega je Jennifer Lawrence tistega leta zaigrala tudi v neodvisnem filmu Like Crazy, ki se je premierno predvajal na 27. filmskem festivalu Sundance in ki ga je kasneje drugi\xc4\x8d izdalo podjetje Paramount Pictures._NEWLINE_18. junija 2011 so oznanili, da se bo Jennifer Lawrence pridru\xc5\xbeila Akademiji filmske umetnosti in znanosti (Academy of Motion Picture Arts and Sciences)._NEWLINE_Junija 2011 je poleg Jamesa McAvoyja in Michaela Fassbenderja zaigrala negativni lik, Mystique, v filmu Mo\xc5\xbeje X: Prvi razred, nadaljevanju ostalih delov iz filmske serije Mo\xc5\xbeje X. Njena razli\xc4\x8dica lika Mystique je mlaj\xc5\xa1a razli\xc4\x8dica lika, ki ga je v prej\xc5\xa1njih filmih zaigrala Rebecca Romijn._NEWLINE_Marca 2011 so Jennifer Lawrence ponudili vlogo Katniss Everdeen v filmu Igre lakote: Arena smrti, ki je temeljil na istoimenskem romanu Suzanne Collins. \xc4\x8ceprav je bila obo\xc5\xbeevalka knjig, je Jennifer Lawrence potrebovala tri dni preden je sprejela vlogo, saj jo je prestra\xc5\xa1ila pomembnost filma in dejstvo, da bo z njim zagotovo zelo hitro zaslovela. \xc5\xa0e pred snemanjem filma je pri\xc4\x8dela z intenzivnim treningom, da se je pripravila na vlogo; trenirala je za kaskaderske prizore, vadila streljanje z lokom, plezala po gorah in drevesih, tekla, se borila, vadila pilates, jogo ter parkour. Film je iz\xc5\xa1el 23. marca 2012; postal je tretji najbolje prodajani film v enem vikendu vseh \xc4\x8dasov ter najbolje prodajani film, ki ni nadaljevanje, v treh dneh (v toliko \xc4\x8dasa je zaslu\xc5\xbeil 152,5 milijonov $). Dejstvo, da je film Igre lakote finan\xc4\x8dno po\xc5\xbeel toliko uspeha, je za vse akcijske filme z \xc5\xbeenskami v glavni vlogi predstavljal veliko prelomnico, saj je med \xc2\xbb200 mednarodno najbolje prodajanimi filmi (tistimi, ki so zaslu\xc5\xbeili ve\xc4\x8d kot 350 milijonov $), ta film edini, v sredi\xc5\xa1\xc4\x8du katerega je \xc5\xbeenska akcijska zvezdnica\xc2\xab. Revija Forbes je napisala: \xc2\xbbNih\xc4\x8de, ki je videl film Igre lakote: Arena smrti, ne more dvomiti o sposobnosti Jennifer Lawrence za igranje akcijske zvezdnice.\xc2\xab Jennifer Lawrence je trenutno najbolje pla\xc4\x8dana akcijska junakinja vseh \xc4\x8dasov._NEWLINE_\xc4\x8ceprav je film s strani filmskih kritikov nasploh prejemal v glavnem pozitivne ocene, je dale\xc4\x8d najve\xc4\x8d hvale po\xc5\xbeel nastop Jennifer Lawrence kot Katniss Everdeen. Todd McCarthy iz revije The Hollywood Reporter, je, na primer, napisal, da pooseblja Katniss, \xc2\xbbsaj je to\xc4\x8dno tak\xc5\xa1na, kot si jo predstavljamo ob branju romanov\xc2\xab\xc2\xa0in da celoten film \xc2\xbbnapolni [\xe2\x80\xa6] z neverjetno gravitacijo in lastno osebnostjo\xc2\xab. Kenneth Turan iz revije Los Angeles Times je dejal, da je Jennifer Lawrence \xc2\xbbnajbolj\xc5\xa1a mo\xc5\xbena igralka za upodobitev Katniss in je glavni razlog za to, da je film Igre lakote: Arena smrti v sodobni filmski umetnosti pritegnil toliko pozornosti.\xc2\xab Filmski kritik revije Chicago Sun-Times, Roger Ebert, se je strinjal, da je \xc2\xbbLawrenceva v glavni vlogi zelo mo\xc4\x8dna in prepri\xc4\x8dljiva\xc2\xab._NEWLINE_Jennifer Lawrence je filmsko upodobitev drugega dela trilogije Igre lakote, Kruto ma\xc5\xa1\xc4\x8devanje, pri\xc4\x8dela snemati poleti 2012, iz\xc5\xa1el pa bo 22. novembra 2013. Poleg tega bo poleg Elisabeth Shue zaigrala v trilerju House at the End of the Street Marka Tonderaija, katerega snemanje se je kon\xc4\x8dalo leta 2010 in trenutno poteka njegova post-produkcija. 21. novembra 2012 bo iz\xc5\xa1el film Davida O. Russlla, The Silver Linings Playbook, v katerem je zaigrala ob Bradleyju Cooperju in Robertu De Niru. Dobila je tudi vlogo \xc2\xbbO\xc2\xab\xc2\xa0v filmu Savages, ki ga bo re\xc5\xbeiral Oliver Stone, vendar jo je zaradi prekrivanja urnikov morala zavrniti. Leta 2012 je nadomestila Angelino Jolie v trilerju Susanne Bier, The Falling, ki govori o obdobju iz velike depresije in temelji na romanu Serena Ronalda Rasha. Zaigrala bo vlogo Serene, ki ugotovi, da ne bo nikoli mogla mo\xc5\xbeevih otrok, zato se odlo\xc4\x8di umoriti \xc5\xbeensko, ki je njenemu mo\xc5\xbeu rodila nezakonskega sina \xc5\xa1e pred njunim zakonom._NEWLINE_Oktobra 2012 so oznanili, da je Jennifer Lawrence postala novi obraz Diorja.\n_START_SECTION_\nZasebno \xc5\xbeivljenje\n_START_PARAGRAPH_\nJennifer Lawrence je ob za\xc4\x8detku svoje kariere \xc5\xbeivela v New York Cityju, vendar sedaj prebiva v Santa Monici, Kalifornija. Rada slika, plete \xc5\xa1ale in puloverje, surfa in igra kitaro. Leta 2010 je na snemanju filma Mo\xc5\xbeje X: Prvi razred spoznala angle\xc5\xa1kega igralca Nicholasa Houlta, s katerim je za\xc4\x8dela hoditi. Raz\xc5\xa1la sta se januarja 2013, vendar sta \xc5\xa1est mesecev kasneje po koncu snemanja Mo\xc5\xbeje X: Dnevi prihodnje preteklosti znova za\xc4\x8dela hoditi. Par se je dokon\xc4\x8dno raz\xc5\xa1el avgusta 2014._NEWLINE_Jennifer je hodila s Chrisom Martinom od junija 2014 do oktobra 2014. Domnevno naj bi se raz\xc5\xa1la zaradi Chrisovih dobrih odnosov z biv\xc5\xa1o \xc5\xbeeno Gwyneth Paltrow. Par je januarja 2015 znova za\xc4\x8del hoditi.'